РЕПУБЛИКА СРБИЈА

ГРАД БЕОГРАД

ГРАДСКА ОПШТИНА ЗВЕЗДАРА

Управа Градске општине

Одељење за друштвене делатности

Х Број: 6-1- 9/2022

3. 3. 2022. године

Б е о г р а д

Булевар краља Александра 77

**ИЗВЕШТАЈ О РЕАЛИЗАЦИЈИ ЈАВНОГ КОНКУРСА**

**РАДИ ПРИКУПЉАЊА ПРЕДЛОГА ЗА ФИНАНСИРАЊЕ ИЛИ СУФИНАНСИРАЊЕ**

**ПРОЈЕКАТА У КУЛТУРИ ИЗ БУЏЕТА ГРАДСКЕ ОПШТИНЕ ЗВЕЗДАРА У 2021. ГОДИНИ**

На основу члана 14. став 1. тачка 15. Статута Градске општине Звездара – пречишћен текст („Службени лист града Београда“ број 124/19), Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе („Сл. гласник РС“ бр. 105/16 и 112/17), Одлуке о критеријумима, мерилима и начину за избор пројеката у области културе који се финансирају и суфинансирају из буџета Градске општине Звездара („Службени лист града Београда“, бр.72/2017), председник Градске општине Звездара је 21.1.2021. године расписао Јавни **конкурс ради прикупљања предлога за финансирање или суфинансирање програма/пројеката у култури из буџета Градске општине Звездара чија је реализација предвиђена у 2021. години.**

Укупан износ средстава планиран за ове намене, у складу са Одлуком о буџету Градске општине Звездара за 2021. годину (“Службени лист града Београда” број 146/20), износио је 2.000.000 динара.

Јавни конкурс је, у складу са Законом о култури, објављен на сајту и огласној табли ГО Звездара, порталу Е-управа и штампаном дневном листу „Ало“.

Решењем председника Општине бр. 020-2-18/2021 од 19.2.2021.г., образована је Комисија за избор пројеката у области културе за 2021. годину (у даљем тексту: Комисија) у саставу:

1. Раде Зејак, дипломирани професор музичке културе

2. Катарина Врачар, дипломирани професор флауте

3. Маја Колунџија Зорое, дипломирана глумица

4. Драгана Станковић, магистар вајарства

5. Миодраг Милутиновић, др ликовних уметности

Комисија је одржала је 4 седнице (5. марта, 12. марта, 19. марта и 8. априла 2021. године), на којима је обавила прегледање и оцењивање пројеката пристиглих на Конкурс. Увидом у приспелу конкурсну документацију, Комисија је констатовала да је на Јавни конкурс стигло 26 пријава пројеката (23 пријаве правних лица и 3 пријаве физичких лица) и да су све пријаве пристигле у предвиђеном року.

За све пријаве извршена је административно-техничка провера и констатовано да 2 подносиoца пројеката не испуњавају формалне услове конкурса и да њихови пројекти, у складу са условима Конкурса, неће бити разматрани:

1. Асоцијација за афирмацију културе – пројекат није достављен на прописаном обрасцу, достављен без потребних прилога
2. Хуманитарно удружење родитеља и младих „Тројка“ – ради се о хуманитарном удружењу, нису регистровани за делатност у култури

Применом критеријума и мерила из Уредбе о критеријумима, мерилима и начину избора пројеката у култури који се финансирају из буџета Републике Србије, аутономне покрајине, односно јединица локалне самоуправе („Сл. гласник РС“ бр. 105/16 и 112/17) и Одлуке о критеријумима, мерилима и начину за избор пројеката у области културе који се финансирају и суфинансирају из буџета Градске општине Звездара („Службени лист града Београда“, бр.72/2017), сваки члан Комисије је појединачно размотрио преостала 24 предлога пројеката са приложеном документацијом и оценио их дајући од 0 до 5 бодова за сваки од критеријума (тако да сваки од пројеката може добити од минимално - 0 бодова до максимално - 25 бодова). На основу појединачних оцена, направљена је заједничка табела бодовања са укупним и просечним бројем бодова за сваки пројекат. Након заједничке дискусије о вредновању сваког пројекта, анализе садржаја предложених активности, области које предложени пројекат покрива, циљева и очекиваних резултата, структуре и броја корисника, предложеног обима и структуре буџета, као и процене капацитета и референци подносилаца пројекта, чланови Комисије су за суфинансирање одабрали пројекте који имају најмање укупних 80 бодова, односно просечних 16 бодова - укупно 19 пројеката.

На основу оцењивања и бодовања, Комисија је утврдила Предлог Одлуке o избору пројеката у области културе који ће се суфинансирати из буџета Градске општине Звездара у 2021. години Х Број: 6–1–25/2021 од 8. 4. 2021. г, на основу које је председник ГО Звездара 19.4.2021.г. донео Одлуку o избору пројеката бр. 020-2-27/21 :

ОДОБРАВАЈУ СЕ средства из буџета ГО Звездара за 2021. годину у износу од 1.960.000 динара за пројекте:

|  |  |  |  |  |  |
| --- | --- | --- | --- | --- | --- |
| Р.бр. | Назив пројекта | Подносилац пројекта  | укупан/ просечан број бодова | Одобрен износ (у РСД) | Образложење |
| 1. | Роми из времена | Удружење ХД Медиа доо Београд | 82 /16,4 | 60.000 | Пројекат на иновативан и креативан начин укључује Роме и Ромкиње у друштвени живот и поспешује видљивост кроз видео презентацију.  |
| 2. | Позив на балет | Национална фондација за уметничку игру | 105 /21 | 150.000 | Усклађен са општим интересом у култури, изузетан културно едукативни пројекат са посебним значајем за млађу популацију.  |
| 3. | Позориште за мале и велике | Пан позориште | 116/23,2 | 100.000 | Усклађеност пројекта са општим интересом у култури, циљевима и приоритетима конкурса, изражен квалитет и садржајна иновативност. Доприноси културном животу заједнице. |
| 4. | Годишњи циклус концерата “Четири годишња доба” | КУД “Свети Сава” | 94/18,8 | 120.000 | Усклађен са општим интересом, циљевима и приоритетима конкурса, доприноси очувању традиције и утиче на квалитет културног живота заједнице. |
| 5. | Tрадиционално неимарство у Срба | Чувари заната | 116/23,2 | 150.000 | Усклађен са општим интересом, циљевима и приоритетима конкурса, изражен квалитет, садржајна иновативност, капацитети за реализацију пројекта и степен утицаја на квалитет културног живота заједнице. Поред богатог програма усмереног на неговање културног наслеђа, пројекат садржи и компоненту везану за заштиту животне средине и рециклажу. Спој традиционалног и савременог. |
| 6. | Добојски дани на Звездари | Координација удружења избеглих и расељених у Републици Србији | 101/20,2 | 150.000 | Усклађен са општим интересом у култури, доприноси очувању традиције и културног живота расељених лица. Програм је богато осмишљен, узисторијску и културну размену. |
| 7. | Креативне руке за боље сутра | Удружење "Две моје златне руке" | 104/20,8 | 100.000 | Усклађен са општим интересом у култури, добро осмишљен пројекат који обухвата промоцију и очување народне радиности, афирмацију женског предузетништва и положај жена у савременом друштву. |
| 8. | Борба-чувар културне баштине | НИП Компанија "Борба"а.д. | 87/17,4 | 100.000 | Усклађен са општим интересом у култури, иновативан, значајан за културни живот заједнице. Ревитализација и дигитализација архивске грађе представља значајан корак ка очувању културне баштине. |
| 9. | Културна инклузија | „Magic dance team“ | 98/19,6 | 80.000 | Усклађен са општим, интересом у култури, доприноси афирмацији и унапређењу културног живота особа са инвалидитетом. Пројекат предвиђа различите облике уметничког изражавања особа са инвалидитетом. Програм јасно дефинисан. Драгоцен и креативан приступ у поступку реализације изложбе. |
| 10.  | "Обојимо свет обоом"- 4. обоа фест | Удружење "Љубитељи класичне музике" | 119/23,8 | 80.000 | Усклађен са општим интересом у култури, циљевима и приоритетима конкурса, изражен квалитет, садржајна иновативност. Уважени музичари светског ранга, снажан допринос развоју културе у заједници.  |
| 11. | Позоришна представа "Коронирајмо“ | Бојана Ђурашковић, глумица у статусу самосталног драмског уметника | 113/22,6 | 80.000 | Усклађен са општим интересом, циљевима и приоритетима конкурса, изражен квалитет, садржајна иновативност. Садржај пројекта вешто и пажљиво конципиран, значајан допринос културном животу заједнице. |
| 12. | Песма и љубав | Хор "Краљица Марија" | 113/22,6 | 100.000 | Усклађен са општим интересом, циљевима и приоритетима конкурса, изражен квалитет, садржајна иновативност. Програм јасно дефинисан, садржај пројекта даје вишеструки допринос културном животу заједнице. |
| 13. | Музика и ми заједно | Удружење особа са инвалидитетом Београд | 96/19,2 | 120.000 | Усклађен са општим интересом у култури, значајан допринос културном стваралаштву особа са инвалидитетом, добро конципиран пројекат. |
| 14. |  Опера за децу и младе "Директор позоришта" | Роси фест | 105/21 | 100.000 | Усклађен са општим интересом, циљевима и приоритетима конкурса, доприноси културном животу млађих генерација и мотивише нову оперску публику. Монументалност програма и рапрезентативност учесника ову манифестацију високо позиционирају на културној мапи. |
| 15. | Агапе концерт на Звездари "Арсен и Бора" Александар Гајшек, Жељко Савић и пријатељи | Невладина организација "Ленон" | 88/17,6 | 80.000 | Усклађен са општим интересом, циљевима и приоритетима конкурса, иновативан садржај, доприноси културном животу заједнице. Пројекат промовише стваралаштво значајних уметника. |
| 16. | "Модерни балет -подстицање изражавања деце школског узраста покретом" | Удружење грађана "Звончица" | 92/18,4 | 50.000 | Усклађен са општим интересом, циљевима и приоритетима конкурса, доприноси културном животу млађих генерација. Пројекат усмерен на приближавање уметности деци школског узраста кроз подстицање креативног изражавања покретом, и корисно попуњавање слободног времена стваралачким активностима. |
| 17. | Инклузивни фестивал дечјег стваралаштва  | Центар за унапређења друштва | 80/16 | 50.000 | Усклађен са општим интересом, циљевима и приоритетима конкурса, доприноси културном животу млађих генерација. Програм комплексно осмишљен, доприноси промоцији стваралаштва деце. |
| 18. | „Actish – act in English” -драмска радионица | Тијана Јанковић | 100/20 | 90.000 | Усклађен са општим интересом у култури, иновативан и економичан пројекат, са посебним значајем за млађу генерацију. Креативан приступ глуми и учењу енглеског језика, богато осмишљен програм. |
| 19. | Времеплов у будућност | Савез младих -Вибе 44"20" | 97/19,4 | 200.000 | Усклађен са општим интересом, циљевима и приоритетима конкурса, добро осмишљен програм, изузетан садржај пројекта: упознавање са српском уметношћу 19. и 20. века и теоретски и практично, доприноси културном животу заједнице. |

НЕ ОДОБРАВАЈУ СЕ СРЕДСТВА ЗА ПРОЈЕКТЕ:

|  |  |  |  |  |
| --- | --- | --- | --- | --- |
| Р.бр. | Назив пројекта | Подносилац пројекта  | укупан/ просечан број бодова | Образложење |
| 1. | Традиција завичаја Звездара 2021 | Удружење избеглих, расељених и досељених "Завичај" Београд | 76/15,2 | Иако удружење има завидно искуство на пољу организације манифестација, чини се да предложени програм превазилази капацитете удружења, неусклађен и неекономичан буџет. |
| 2. | Миријевска сликовница | Удружење грађана "Људи будућности" | 67/13,4 | Недовољно разрађен пројекат, предложени садржај пројекта превазилази капацитете удружења (стручни, уметнички ресурси, искуство у издавачко-књижевној делатности и др.). |
| 3. | Карневал у Венецији | Татјана Митровић | 68/13,6 | Упитна усклађеност са општим интересом у култури, иновативно, али без посебног значаја за културни живот на Звездари. Предложени пројектни садржаји се на сличан начин могу обрадити и кроз систем редовног музичког наставног програма у школи. |
| 4. | "Дигитално цртај и сликај инспирисан причом, песмом, бајком" | Удружење "Одрживи простор-ОП" | 70/14 | Иновативан али недовољно јасан и разрађен пројекат, без посебног значаја за културни живот заједнице, циљеве и приоритете конкурса. Пројекат није јасно конципиран, тешко је утврдити динамику извођења, као и да ли удружење поседује адекватну инфраструктуру и опрему коју делом потражују, а без које је извођење немогуће. |
| 5. | Изложба: "Срби Крајишници и Српска Крајина-сликом и речју" | Удружење крајишника "Глас Крајине" | 69/13,8 | Недовољно разрађен пројекат, упитне иновативности. Неекономичан буџет, без посебног значаја за културни живот грађана Звездаре. |

Са свим носиоцима одобрених пројеката закључени су уговори. Приликом потписивања уговора представник „Универзум ХД Медиа“ д.о.о. је обавестио председника Општине да је њихов рачун привремено блокиран због дуговања за порезе и доприносе. До истека законског рока за потписивање уговора рачун није одблокиран, тако да уговор није закључен, а одобрена средства за реализацију пројекта «Роми из времена» у износу од 60.000 динара остала су у буџету ГО Звездара.

Члановима Комисије је на основу Решења о образовању Комисије и закључених уговора, у складу са Законом о култури, исплаћен хонорар у износу од 150.000 динара у нето износу (30.000 динара по члану Комисије).

Након спроведеног јавног конкурса, у току 2021. године, председник Општине је на основу члана 76. став 10. Закона о култури закључио још два уговора о реализацији пројеката у области културе и то: са Књижевним клубом „Бранко Ћопић“ - за реализацију пројекта „Припрема и штампање литерарног часописа Пролом бр. 82“ (одбрено 50.000 динара) и са Удружењем за развој здравља, знања и благостања - за реализацију пројекта „Култура као извор здравља, знања и благостања“ (одобрено 50.000 динара).

Тако је у 2021. години средстсвима из буџета ГО Звездара суфинансирано укупно 20 пројеката у области културе и утрошен целокупан износ средстава (2.000.000 динара) планираних за ове намене.

О реализацији свих одобрених пројеката, сходно потписаним уговорима, Градској општини Звездара су достављени наративни и финансијски извештаји који су прегледани и разматрани у Одељењу за друштвене делатности (наративни извештај са прилозима) и Одељењу за финансије и привреду (финансијски извештај са документацијом).

Од укупно 20 носилаца пројекта, њих 18 је своје пројекте реализовало у складу са потписаним уговором и на време доставило комплетне и документоване извештаје о реализацији и наменском утрошку средстава. Садржаји свих реализованих пројеката били су бесплатни за учеснике.

Удружење „Роси фест“ је извршило повраћај одобрених средстава у износу од 100.000,00 динара у Буџет ГО Звездара због немогућности реализације одобреног пројекта „Директор опере“ (удружење није успело да обезбеди додатна неопходна средства, а средства одобрена на Конкурсу ГО Звездара нису била довољна за квалитетну реализацију пројекта).

Удружење „Плесни клуб за особе са инвалидитетом Magic dance team“ је по захтеву Одељења за друштвене делатности и инструкцијама Одељења за привреду и финансије ГО Звездара од 3.2.2022. године за повраћај средстава одобрених за реализацију пројекта „Културна инклузија“, у Буџет Градске општине Звездара извршило повраћај средстава у износу од 80.000,00 динара. Повраћај средстава је тражен јер удружење и након неколико опомена и истека рока није доставило Извештај (наративни и финансијски) о реализацији одобреног пројекта и наменском утрошку средстава.

У наставку је табела са прегледом и кратким описом садржаја 18 реализованих пројеката:

|  |  |  |  |  |
| --- | --- | --- | --- | --- |
|  Р.бр. | Назив пројекта | Подносилац пројекта  | Одобрен износ (у РСД) | Опис реализованих активности |
| 1. | Позив на балет | Национална фондација за уметничку игрубр.уговора 401-77/21 | 150.000 | У пројекту су учествовала деца узраста 6-12 год. Са територије ГО Звездара, са идејом афирмације уметничке игре тј. сценског стваралаштва и интерпретације. Деца су похађала бесплатне часове класичног балета, хип-хопа и гимнастике три пута недељно у балетским салама Фондације. У пројекту је учествовало 37 дечака и девојчица.  |
| 2. | Позориште за мале и велике | Пан позориштебр.уговора 401-78/21 | 100.000 | У оквиру пројекта „Позориште за мале и велике“ реализоване су две бесплатне дечије позоришне представе („Маша и Меда“ и „Црвенкапа“). Поред одигравања на сцени, представе су емитоване и онлине, путем youtube канала „Пан позоришта“. Укупан број посетилаца на обе представе је био 290. |
| 3. | Годишњи циклус концерата “Четири годишња доба” | КУД “Свети Сава”бр.уговора401-81/21 | 120.000 | У оквиру пројекта „Четири годишња доба“ одржан је циклус концерата у терминима:21.03.2021. - „У сусрет пролећу26.06.2021. - „Лето нас зове“11.12.2021. - „Јесен у нашем сокаку“ и24.12.2021. - „Звездарска зимска идила“.На сваком од концерата било је по 250 посетилаца. |
| 4. | Tрадиционално неимарство у Срба | Чувари занатабр.уговора401-93/21 | 150.000 | У оквиру пројекта реализовано је 10 радионица, које су конципиране као едукативне презентације и креативне демонстрације. Радионице су одржане: 22. априла, 16. јуна, 23. јуна, 29. јула, 26. августа, 30. августа, 22. и 23. септембра, 18. новембра и 14. децембра у оквиру манифестације „Трг бајки“. Радионице је похађало 19 учесника: 11 ученика средњих школа и студената, 2 особе са сметњама у развоју и 6 жена из осетљивих и теже запошљивих група, а на завршној манифестацији је било преко 100 посетилаца. |
| 5. | Добојски дани на Звездари | Координација удружења избеглих и расељених у Републици Србијибр.уговора401-95/21 | 150.000 | У оквиру пројекта 25.9.2021. г. у Великој сали Градске општине Звездара одржана је презентација књиге „Сужањ“ Лидије Журић, ауторке из Добоја. Други сегмент пројекта организован је 23.10.2021. године када је презентована књига „Мученици из Влајића“. Трећи сегмент пројекта је организован 03.12. 2021. године као песничко вече у позоришту „Пан театар“ на коме је учествовало 11 песника из Србије и Републике Српске.  |
| 6. | Креативне руке за боље сутра | Удружење "Две моје златне руке"бр.уговора401-96/21 | 100.000 | Пројекат је реализован од 9.5. до 23.11. 2021.г. кроз циклус радионица у просторијама удружења „Две моје златне руке“ и Волонтерског сервиса Звездаре. Са циљем оживљавања, опоравка и развоја старих уметничких заната, полазнице су на радионицама училе да везу, шију и израђују накит. У оквиру пројекта полазнице су посетиле неколико изложби старих заната, а као завршница пројекта организована је изложба рукотоворина насталих на радионицама. Кроз пројеката је успешно обучено 20 жена. |
| 7. | Борба-чувар културне баштине | НИП Компанија „Борба“ бр.уговора401-97/21 | 100.000 | У оквиру реализације пројекта вршено је прикупљање и селекција новинског и фото материјала, дигитализовање већег дела архивског материјала ради очувања и заштите. Активности пројекта реализоване су у просторијама зграде Борба. Селектовани и дигитализовани материјал спада у културну баштину, па се кроз овај пројекат исти штити од даљег пропадања. Обрађен материјал објављен је у неколико бројева часописа Борба, као и на порталу [www.casopisborba.rs](http://www.casopisborba.rs) |
| 8.  | "Обојимо свет обоом"- 4. обоа фест | Удружење "Љубитељи класичне музике"бр.уговора401-100/21 | 80.000 | У оквиру пројекта који је реализован од 23. до 26. јуна 2021.г. одржани су следећи садржаји: мастерклас професора Жером Гишарда (10 директних и преко 70 индиректних корисника), две изложбе инструмената (француске фирме „Маригаукс“, и немачке фирме Ридс&стуф), концерт професора и гудачког квартета Обоа феста у Клубу књижевника и концерт полазника мастеркласа у дворишту МШ „Владимир Ђорђевић“, предавање проф. Ковача Балажа и додела диплома и захвалница учесницима. Посебну вредност организатори виде у могућности за усавршавање и повезивање младих обоиста из Србије и других земаља, упознавању публике са обоом као инструментом. |
| 9. | Позоришна представа "Коронирајмо“ | Бојана Ђурашковић, глумица у статусу самосталног драмског уметникабр.уговора401-101/21 | 80.000 | Пројекат представља продукцију истоимене позоришне представе: припреме и одржавање проба су реализовани почев од 20. маја до октобра 2021.г. Премијера представе „Коронирајмо“ је одржана 14. новембра 2021. године, са око 150 гледалаца. |
| 10. | „Песма и љубав“ | Хор „Краљица Марија“бр.уговора 401-102/21 | 100.000 | Након проба хора у јуну и јулу, концерт за јавност је одржан 10.7.2021.г. на Теслин рођендан, у амфитеатру спортског центра “Олимп“. Са циљем неговања и афирмације традиционалних вредности, хор је изводио композиције савремене српске музике. Концертом је обележено 165 година од рођења Николе Тесле, 55 година уметничког рада диригенткиње хора Иванке Стојков и 20 година рада оперске уметнице Тање Андријић. Концерту је присуствовало око 100 људи. Концерт је снимила ТВ Тесла и емитован је и на Youtube-у. |
| 11. | Музика и ми заједно | Удружење особа са инвалидитетом Београдбр.уговора401-103/21 | 120.000 | Пројекат је реализован као ревијални културно-уметнички програм инклузивног карактера. У заједничком програму учествовало је 5 песника особа са инвалидитетом одабраних на конкурсу, музичари, композитори и вокални интерпретатори, стенд ап комичари, хор ОШ „Драгојло Дудић“ и КУД „Болеч“. Програму је присуствовало око 100 посетилаца, уз поштовање епидемиолошких мера. Програм има за циљ да допринесе видљивости особа са инвалидитетом, јачању њиховог самопоуздања и афирмацији њиховог стваралаштва у инклузивном окружењу. |
| 12. | Агапе концерт на Звездари "Арсен и Бора" Александар Гајшек, Жељко Савић и пријатељи | Невладина организација "Ленон"бр.уговора401-107/21 | 80.000 | Концерт је одржан 12.9.2021. на платоу испред Градске општине Звездара у присуству великог броја посетилаца. На концерту су настпали: Жељко Савић, глас и гитара, Александар Гајшек глас, беседништво и гитара, Зоран Тутуновић, клавијатуре и Елеонора Баруџија, глас. Модератор програма је била Јелена Гајић.На иновативан начин публици су представљене ретко извођене песме, детаљи из каријере и стваралаштво Арсена Дедића и Боре Ђорђевића. |
| 13. | "Модерни балет -подстицање изражавања деце школског узраста покретом" | Удружење грађана "Звончица"бр.уговора401-109/21 | 50.000 | Пројекат је окупио двадесет седам девојчица од 6 до 12 година са територије општине Звездара. Часови балета су одржани у периоду од 12.9. до 14.11.2021.г. у сали УГ “Звончица“ и ЈПСЦ “Олимп-Звездара“ (укупно 8 сусрета). Завршна представа школе балета одржана је у два термина у УК“Вук Караџић“. На завршној представи било је око 200 посетилаца. |
| 14. | Инклузивни фестивал дечјег стваралаштва  | Центар за унапређења друштвабр.уговора401-111/21 | 50.000 | У просторијама МНРО Звездара и Удружења Дах одржане су две радионице, 16. и 23. јуна као припрема за видовдански концерт. Такође, одржане су и радионице веза и декупажа. Завршна свечаност одржана је на платоу испред ГО Звездара 28.6.2021.г. на којој је наступио ансамбл “Староградска Србија“. Такође, чланови удружења су излагали ручне радове. Укупан број посетилаца био је око 100, а учесника у програму 32. |
| 15. | „Actish – act in English” -драмска радионица | Тијана Јанковић глумица у статусу самосталног драмског уметникабр.уговора401-112/21 | 90.000 | У оквиру пројекта, у периоду од септембра до децембра 2021. године, одржано је 15 драмских радионица на енглеском језику у трајању по 90 минута (2 школска часа) и 2 онлајн радионице у трајању по 30 минута. Кроз драмске форме и технике учесници су вежбали и усавршавали енглески језик, вештине комуникације и јавног наступа. Од снимљеног материјала урађена је и видео презентација која је приказана на завршном сусрету уз доделу диплома. Учесници су били девојчице и дечаци узраста 11-12 година (5. и 6. разред основне школе) – укупно 61.  |
| 16. | Времеплов у будућност | Савез младих -Вибе 44"20"бр.уговора401-113/21 | 200.000 | Пројекат је реализован у три фазе за дванаест полазника узраста од 17 до 21 године старости, у периоду од 03.05. до 30.10.2021.год. у просторијама удружења. У првој фази пројекта учесници су, у трајању од 8 часова, прошли кроз предавања и теоријску едукацију о српској уметности 19. и 20. века, као и техникама сликања и најзначајним уметницима тог времена. Том приликом учесницима су подељене скрипте са градивом са предавања које су коришћене током трајања пројекта. Друга фаза пројекта се односила на практичне и креативне активности, испробавање техника акварела, гваша, темпере и др. Трећа фаза односила се на обуку припреме и начина излагања слика за изложбу и одржавања слика. У завршници пројекта одржана је изложба којој су присуствовали учесници, њихови родитељи и сарадници удружења. |
| 17. | Култура као извор здрављa, знања и благостања | Удружење за развој здравља, знања и благостања бр.уговора401-382/21 | 50.000  | У оквиру пројекта реализована су два сусрета -интерактивна предавања у великој сали ГО Звездара која су била отворена за јавност. Прво предавање на тему „Ојачајте свој психолошки имунитет“ одржано је 14.10.2021.г. Предавању је присуствовало око 50 учесника. Учесници су се упознали са главним ометајућим факторима квалитетног живота, важности преузимања одговорности за лично стање и благостање и сл. Друго предавање под насловом “Емоције и шта с њима“ одржано је 17.11.2021.г. у великој сали ГО Звездара. Сусрету је присуствовало око 60 учесника. У оквиру ове теме предочена је важност развоја емоционалне интелигенције као и практични начини за развој емоционалне писмености и свих њених компоненти. |
| 18. | Припрема и штампање литерарног часописа „Пролом“ бр. 82 | Књижевни клуб „Бранко Ћопић“бр.уговора401-364/21 | 50.000 | Након прикупљања, избора и обраде литерарних прилога, одштампан је број 82 часописа „Пролом“. Објављено је 74 прилога аутора пензионера и старијих од 65 година. Сем објављивања поетских и прозних састава чланова Књижевног клуба, у часопису се објављују и критике, прикази, осврти и др, а часопис се дистрибуира библиотекама у Србији, као и просторима бивше Југославије и дијаспори (број корисника 120 – 150) |
|  |  | УКУПНО: | 1.820.000 |  |

Из буџета ГО Звездара за 2021. годину, од предвиђених 2.000.000 динара, за реализацију 18 пројеката је утрошено 1.820.000 динара, док је 180.000 динара враћено у буџет.

 Начелница Одељења за друштвене делатности

 Весна Петровић Урошевић